Suchinthana/ta-wikipedia huggingface dataset:
கே. ஏ. தங்கவேலு

கா. அ. தங்கவேலு (K. A. Thangavelu)(இறப்பு: 28 செப்டம்பர், 1994) 1950 முதல் 1970 வரை தமிழ்த் திரைப்படங்களில் நகைச்சுவை வேடத்தில் நடித்த நடிகராவார். டணால் தங்கவேலு என்று பரவலாக அழைக்கப்படுபவர். இவருடைய துணைவியார்,  எம். சரோஜாவுடன் இணைந்து நடித்த கல்யாண பரிசு திரைப்படம் புகழ்பெற்றது. இவர் சிவாஜி கணேசன் மற்றும் பத்மினியுடன் இணைந்து நடித்த தில்லானா மோகனாம்பாள், இவரை மேலும் புகழ் பெறச் செய்தது.

இல்வாழ்க்கை 
நடிகர் கே. ஏ. தங்கவேலுவும்,  எம். சரோஜாவும் இணையராக 50 படங்களுக்கு மேல் நடித்த பிறகு, 1958-ஆம் ஆண்டு காதல் திருமணம் புரிந்தனர்.

நடித்த திரைப்படங்கள்

1950 - 1959 

 சிங்காரி (1951)
 அமரகவி (1952)
 கலியுகம் (1952)
 பணம் (1952)
 திரும்பிப் பார் (1952)
 அன்பு (1953)
 பணக்காரி (1953)
 இல்லற ஜோதி (1954)
 சுகம் எங்கே (1954)
 நண்பன் (1954)
 பணம் படுத்தும் பாடு (1954)
 பொன்வயல் (1954)
 போன மச்சான் திரும்பி வந்தான் (1954)
 விளையாட்டுப் பிள்ளை (1954)
 வைரமாலை (1954)
 உலகம் பலவிதம் (1955)
 எல்லாம் இன்பமயம் (1955)
 கதாநாயகி (திரைப்படம்) (1955)
 குலேபகாவலி (1955)
 கோடீஸ்வரன் (1955)
 கோமதியின் காதலன் (1955)
 செல்லப்பிள்ளை (1955)
 மகேஸ்வரி (1955)
 மங்கையர் திலகம் (1955)
 மேதாவிகள் (1955)
 மிஸ்ஸியம்மா (1955)
 அலிபாபாவும் நாற்பது திருடர்களும் (1955)
 ரம்பையின் காதல் (1956) - கதைத் தலைவன்
 அமரதீபம் (1956)
 காலம் மாறிப்போச்சு (1956)
 குடும்பவிளக்கு (1956)
 நல்ல வீடு (1956)
 நாக பஞ்சமி (1956)
 மர்ம வீரன் (1956)
 மாதர் குல மாணிக்கம் (1956)
 அலாவுதீனும் அற்புத விளக்கும் (1957)
 அம்பிகாபதி (1957)
 எங்கள் வீட்டு மகாலட்சுமி (1957)
 கற்புக்கரசி (1957)
 சக்கரவர்த்தி திருமகள் (1957)
 சௌபாக்கியவதி (1957)
 நீலமலைத் திருடன் (1957)
 பக்த மார்க்கண்டேயா (1957)
 பாக்யவதி (1957)
 மல்லிகா (1957)
 மாயா பஜார் (1957)
 வணங்காமுடி (1957)
 உத்தம புத்திரன் (1958)
 கடன் வாங்கி கல்யாணம் (1958)
 கன்னியின் சபதம் (1958)
 காத்தவராயன் (1958)
 செஞ்சுலக்ஷ்மி (1958)
 நீலாவுக்கு நெறஞ்ச மனசு (1958)
 மனமுள்ள மறுதாரம் (1958)
 மாங்கல்ய பாக்கியம் (1958)
 வஞ்சிக்கோட்டை வாலிபன் (1958)
 கல்யாண பரிசு (1959)
 தாய் மகளுக்கு கட்டிய தாலி (1959)
 நான் சொல்லும் ரகசியம் (1959)
 மஞ்சள் மகிமை (1959)

1960 - 1969 

 அடுத்த வீட்டுப் பெண் (1960)
 அன்புக்கோர் அண்ணி (1960)
 இரும்புத்திரை (1960)
 கடவுளின் குழந்தை (1960)
 கைதி கண்ணாயிரம் (1960)
 கைராசி (1960)
 தங்கம் மனசு தங்கம் (1960)
 தங்கரத்தினம் (1960)
 தெய்வப்பிறவி (1960)
 நான் கண்ட சொர்க்கம் (1960)
 பாட்டாளியின் வெற்றி (1960)
 புதிய பாதை (1960)
 மீண்ட சொர்க்கம் (1960)
 அரசிளங்குமரி (1961)
 திருடாதே (1961)
 பாசமலர் (1961)
 எங்க வீட்டுப் பெண் (1965)
 உயிர் மேல் ஆசை (1967)
 ராஜாத்தி (1967)
 தில்லானா மோகனாம்பாள் (1968)
 ஹரிச்சந்திரா (1968)
 நம் நாடு (1969)

1970 - 1979 
 வியட்நாம் வீடு (1970)
 அருட்பெருஞ்ஜோதி (1971)
 உறவுகள் என்றும் வாழ்க (1978)

1980களில் 
 கோடீஸ்வரன் மகள் (1981)

மேற்கோள்கள்

வெளி இணைப்புகள் 
 King of comedy

1917 பிறப்புகள்
1994 இறப்புகள்
தமிழ் நகைச்சுவை நடிகர்கள்
தமிழ்த் திரைப்பட நடிகர்கள்
தமிழ்நாட்டுத் திரைப்பட நடிகர்கள்
மாலைமாற்று

மாலைமாற்று அல்லது இருவழியொக்கும் சொல் (Palindrome) என்பது பின்புறமிருந்து படித்தாலும் முன்புறம் படித்ததைப்போலவே பொருள் கொண்ட சொல், தொடர் அல்லது இலக்கம் ஆகும்.

தமிழ் இலக்கியத்தில் ஓவியக் கவி, மிறைக் கவி ஆகிய பிரிவுகளுள் மாலைமாற்று அடங்கும். மாலைமாற்று என்பதற்கான ஆங்கிலச் சொல்லான Palindrome என்பது கிரேக்க வேர்ச் சொற்களிலிருந்து பெறப்பட்டு ஆங்கில எழுத்தாளரான பென் சான்சன் என்பவரால் 17ஆம் நூற்றாண்டில் பயன்படுத்தப்பட்டது.

வரலாறு 

இது வரையில் கண்டறியப்பட்ட பழைய மாலைமாற்றானது கி. மு. 79ஐச் சேர்ந்த இலத்தீன் சொல்லான Sator Arepo Tenet Opera Rotas என்பதாகும்.

வகைகள்

சொல் 
 தமிழ் மொழியில் விகடகவி, திகதி, குடகு, தாத்தா, காக்கா, பாப்பா, மாமா, கைரேகை  போன்ற சொற்கள் மாலைமாற்றுகள் ஆகும். 
 ஆங்கிலத்தில் Civic, Radar, Level, Madam, Malayalam, Pop, Noon, Refer போன்ற சொற்கள் மாலைமாற்றுகள் ஆகும்..

ஆங்கிலத்தில் நீண்ட மாலை மாற்று 
ஆக்சுவோர்டு ஆங்கில அகரமுதலியில் மாலைமாற்றாகவுள்ள நீண்ட சொல் Tattarrattat என்பதாகும்.

தொடர்கள் 
தமிழ் மொழியில் 
 தேரு வருதே, 
 மாடு சாடுமா, 
 மோரு தாருமோ 
 தோடு ஆடுதோ
 மேக ராகமே
 மேள தாளமே
போன்ற தொடர்கள் மாலைமாற்றாக அமைந்துள்ளது. 

ஆங்கிலத்தில் 
 Was it a cat I saw?, 
 Do gees see God?, 
 A Toyota's a Toyota, 
 A nut for a jar of tuna, 
 Madam, I am Adam 
போன்ற தொடர்கள் மாலைமாற்றுகள் ஆகும். 

பொதுவாக, மாலைமாற்றுத் தொடர்களில் வரும் இடைவெளிகள், நிறுத்தக்குறிகள், பேரெழுத்து-சிற்றெழுத்து வேறுபாடு போன்றவை கவனிக்கப்படுவதில்லை.

பெயர்கள் 
ஆங்கிலத்தில் Anna, Hannah, Ada, Bob, Eve போன்ற பெயர்கள் மாலைமாற்றுகளாக அமைந்துள்ளன.

பாடலில்

சம்பந்தர்
திருஞானசம்பந்தமூர்த்தி நாயனாரின் மாலைமாற்றுத் திருப்பதிகத்தில் 10 மாலை மாற்றுத் திருப்பதிகங்களும் ஒரு மாலைமாற்றுத் திருக்கடைக்காப்பும் உள்ளன. 

கீழ்வரும் பாடல் அவற்றுள் ஒன்று.
யாமாமாநீ யாமாமா யாழீகாமா காணாகா
காணாகாமா காழீயா மாமாயாநீ மாமாயா 
இந்தப் பாடலைக் கடைசி எழுத்திலிருந்து முதல் எழுத்து வரையில் ஒவ்வொரு எழுத்தாகத் திருப்பி எழுதிப் படித்தாலும் இதே பாடல் வருவதைக் காணலாம்.
பாடலின் பொருள்
யாம் ஆமா-யாம் ஆன்மா என்னும் பசு, சீவாத்மா
நீ ஆம் மாமா-நீ பெரிய ஆன்மா, பரமாத்மா
யாழ் ஈ காமா-யாழிசை நல்கிய என் ஆசைப் பொருளே
காணாகா-இப்படியெல்லாம் கண்டு என்னைக் காப்பாற்று
காணாகா-இப்படியெல்லாம் பிரித்துக் காணாமல் என்னைக் காப்பாற்று
காழீயா-சீர்காழியானே
மாமாயா நீ-அம்மை அம்மை ஆம் நீ
மாமாயா-(இப்படி) பெரிய மாயமானவனே
இப்படிப் பத்துப் பாடல்கள் உள்ளன.

பிறர்
மாதவச்சிவஞானயோகிகள் காஞ்சிப் புராணம், மகாவித்துவான் மீனாட்சிசுந்தரம் பிள்ளை திருநாகைக் காரோணப் புராணம் ஆகிய தமிழ் இலக்கியங்களிலும் மாலைமாற்றுப் பாக்கள் உள்ளன.

எளிய பாடல்
தேரு வருதே மோரு வருமோ
மோரு வருமோ தேரு வருதே
இதனைத் திருப்பிப் படித்தாலும் இதே பாடல் வரும்
பாடலின் பொருள்
வெயில் கடுமையாக உள்ளது. தேர் வரும்போது நீர் மோர் வருமோ? நீர் மோர் வருகிறது. ஓ! தேரும் வருகிறது. நன்று, நன்று.

திரைப்படப் பாடல்
வினோதன் எனும் தமிழ்த்திரைப்படத்தில் இடம்பெற்ற "மேகராகமே மேளதாளமே தாரா-ராதா!" எனும் நீண்ட திரைப்படப்பாடலும் இந்தியாவின் முதலாவது மாலைமாற்றுத் திரைப்படப் பாடல் ஆகும். இதில் ஒவ்வொரு பதத்தை திருப்பிப்படிக்க முடியும். ஆனால் ஓர் அடியின் கடைசியில் இருந்து திருப்பிப்படிக்க இயலாது. இதனை மதன் கார்க்கி எழுதியதுடன் டி. இமான் இசையமைத்துள்ளார்.

மேற்கோள்கள்

வெளி இணைப்புகள்

பாவகைகள்
பார்த்தோலின் சுரப்பி

பார்தோலின் சுரப்பிகள்  (Bartholin's glands) என்பன பெண்ணின் புணர்புழைத் துளையின் இடது மற்றும் வலது புறத்தில் சற்றே கீழாக உள்ள இரு சுரப்பிகளாகும்.  இவை பதினேழாம் நூற்றாண்டில்  காசுபர் பர்தோலின் த யங்கர் (1655-1738) என்ற  தென்மார்க்கு உடற்கூற்று மருத்துவரால் கண்டறியப்பட்டது.

உடற்கூற்றியல் 
இந்தச் சுரப்பிகள் பாலுறவு எளிதாக நடந்தேற சளி நீர்மத்தை சுரக்கிறது. பர்தோலின் சுரப்பிகள் பெண்ணின் பால்வினைத் தூண்டலின்போது மிகச்சிறிய அளவுகளில் (ஓரிரு சொட்டுக்கள்) நீர்மத்தை  சுரக்கின்றன.

சிலநேரங்களில், பர்தோலின் சுரப்பிகள் நோய் தொற்றால் தாக்கப்படும்போது வீங்கி மிகவும் வலி உண்டாகிறது. இதனை நுண்ணுயிர் எதிர்ப்பி கொண்டு மருத்தவர் குணமாக்குவார்.

தொடர்புடைய பக்கங்கள் 
 இசுகேன் சுரப்பிகள்

மேற்கோள்கள்

வெளி இணைப்புகள் 
  - "The Female Perineum: Muscles of the Superficial Perineal Pouch"

பெண் இனப்பெருக்கத் தொகுதி
பாலியல்
சுரப்பிகள்
இசுகேன் சுரப்பி

இசுகேன் சுரப்பிகள்  (Skene's glands, அல்லது  சிறு இடைகழி சுரப்பிகள் அல்லது சிறுநீர்க்குழாய் அடுத்த சுரப்பிகள்) என்பன பெண்ணின் புணர்புழையின் மேற்புறச் சுவரில் அமைந்துள்ள சுரப்பிகளாகும்.  இவை சிறுநீர்க் குழாயில் வடிகின்றன.இவை  ஜி ஸ்பாட்டிற்கு அண்மையில் உள்ளன.
ஆண்களின்  முன்னிற்கும் சுரப்பிக்கு ஒத்தமைப்புடைய இனப்பெருக்க உறுப்பாகையால் இவை பெண்ணின் புரோசுடேட் என்றும் அழைக்கப்படுகின்றன. 
இந்தச் சுரப்பிகளைக் கண்டறிந்த மருத்துவர் அலெக்சாண்டர் இசுகேன் நினைவாக இவை பெயரிடப்பட்டுள்ளன.

மேற்கோள்கள்

பெண் இனப்பெருக்கத் தொகுதி
சுரப்பிகள்
மான்டேசொரி கல்வி

மான்டேசொரி கல்வி (Montessori education) என்பது ஒருவகை பயிற்றுவிப்பு முறையாகும். இத்தாலியைச் சேர்ந்த மருத்துவரும் கல்வியாளருமான மரியா மாண்ட்டிசோரி எனும் பெண்மணியால் இக்கல்வி முறை உருவாக்கப்பட்டது. உலகம் முழுவதுமாக சுமார் 20,0000 பள்ளிக்கூடங்கள், இக்கல்வி முறையை பின்பற்றுகின்றன.

 

மான்டேசொரி கல்வி என்பது சுதந்திரத்தை வலியுறுத்தி, அச்சுதந்திரத்தை வரையறைக்குள் கொண்டுவந்து, குழந்தைகளின் இயல்பான உளவியல், உடல் மற்றும் சமூக வளர்ச்சியை மதிப்பதைக் குறிப்பதாக உள்ளது. மான்டேசொரி என்ற பெயரால் பலதரப்பட்ட பயிற்சிகள் வழக்கத்தில் இருந்தாலும், அகில உலக மான்டேசொரி சங்கம் (AMI) மற்றும் அமெரிக்க மான்டேசொரி சமூகம் கீழ்க்காணும் சில அடிப்படைக் கூறுகளை வரையறுத்துள்ளது:

வெவ்வேறு வயதினர் கலந்திருக்கும் வகுப்பறை - உதாரணமாக 2 அல்லது 3 முதல் 6 வயதுள்ள குழந்தைகள் கலந்த வகுப்பறைகள் 
கொடுக்கப்பட்டுள்ள பலவகையான விருப்பத்தேர்விலிருந்து மாணவனே தனக்குப்பிடித்தமான செயற்பாட்டைத் தேர்ந்தெடுத்துக்கொள்ளும் வாய்ப்பு.
தங்குதடையற்ற வேலை நேரம், குறிப்பாக மூன்று மணி நேரமாவது வேலை நேரம்.
ஒரு ஆக்கப்புர்வமான அல்லது "கண்டுபிடிப்பிற்கான" மாதிரி, இவற்றின் மூலம் மாணவர்கள் ஆசிரியரின் நேரடி குறிப்புகளின் மூலம் அல்லாது கோட்பாடுகளைத் தாங்களாகவே அறிந்து கற்றல் 
மான்டோசொரி மற்றும் அவரது கூட்டாளிகளால் மேம்படுத்தப்பட்ட குறிப்பிடத்தகுந்த கல்விச் சாதனங்கள்
வகுப்பறைக்குள் சுற்றிவர சுதந்திரம்.
பயிற்றுவிக்கப்பட்ட மான்டோசொரி ஆசிரியர்.

மேலும்,  பல மான்டோசொரி பள்ளிகள் மான்டோசொரியின் மனித மேம்பாட்டிற்கான மாதிரியையும் அவரது புத்தகங்களையும்   அடிப்படையாகக்கொண்டு தங்கள் பள்ளிக்கான செயல்முறை திட்டத்தை நிறுவிக்கொள்கிறார்கள். அத்துடன், மான்டோசொரியால் தன் வாழ்நாளில் அளிக்கப்பட்ட ஆசிரியர் பயிற்சியின்போது அறிமுகப்படுத்தப்பட்ட ஆசிரியரியல், பாடங்கள், மற்றும் மூலப்பொருட்களையும் பயன்படுத்துகின்றனர்.

மேற்கோள்கள்

வெளியிணைப்புகள் 
Association Montessori Internationale
Association Montessori Internationale-USA
American Montessori Society
North American Montessori Teachers Association
The Montessori Foundation
International Montessori Index
North American Montessori Search and Community 
Maria Montessori
Montessori Kindergarten Curriculum
Montessori Australia
Montessori Europe e.V. 
About Portage Collaborative Montessori 
School and Montessori Combined Facts

பள்ளிக் கல்வி
கந்தர் அலங்காரம்

கந்தர் அலங்காரம் என்பது பொ.ஊ. 15-ஆம் நூற்றாண்டில் அருணகிரிநாதர் இயற்றிய முருகன் பற்றிய பக்திப் பாடல்கள் கொண்ட நூலாகும். தமிழ்ச் சிற்றிலக்கிய வரிசையில் பாடப்பெற்ற முதல் அலங்கார நூல் இதுவாகும். காப்பு பாடல் ஒன்றும், நூற்பயன் பாடல் எழும் சேர்ந்து மொத்தம் 108 பாடல்கள் கொண்ட இந்நூல் முருகனிடமிருந்து ஞான உபேதசம் பெறுவதைப் போன்று பாடல்கள் அமைந்துள்ளன. இந்நூல் வெவ்வேறு வேளைகளில் அருணகிரிநாதரால் இயற்றப்பட்ட பாடல்களின் தொகுப்பு என்றும், முருகனால் உபதேசம் பெற்றப்பட்ட போது எழுதப்பட்டது என்றும் இருவேறு கருத்துக்கள் நிலவுகின்றன. அருணகிரிநாதர் உலக வாழ்வை வெறுத்து உயிரை மாய்த்துக் கொள்ள துணிந்தபோது இவரைக் காப்பாற்றி முருகன் வழங்கிய உபதேசங்களைப் பற்றி இந்நூல் கூறுகிறது.

சிறப்பு
இந்நூல் தேவாரம் போல வழிபாட்டு நூலாகக் கருதப்படுகிறது. கந்த சஷ்டி நாளில் முருகன் பக்திப் பாடல்களாக இந்நூல் பாடப்படுகிறது.

இவற்றையும் பார்க்க

 கந்த சஷ்டி
 கந்த சஷ்டி கவசம்
 முருகன்

மேற்கோள்கள்
 கந்த உபதேசம்  முனைவர் மு.பழனியப்பன்

சிற்றிலக்கியங்கள்
பக்தி பாடல்கள்
15 ஆம் நூற்றாண்டுத் தமிழ் நூல்கள்
பால்குறி நிறப்புரி

பால்குறி நிறப்புரி அல்லது இலிங்க நிறமூர்த்தம் (Allosome or sex chromosome) எனப்படுவது தன்நிறப்புரியில் இருந்து வேறுபட்ட நிறப்புரியாகும். மனிதரை எடுத்துக் கொண்டால், 22 சோடி தன்நிறப்புரிகளும், ஆண், பெண் வேறுபாட்டைத் தீர்மானிக்கும் ஒரு சோடி பால்குறி நிறப்புரிகளும் காணப்படுகின்றன. பால்குறி நிறப்புரிகளை X, Y என்ற ஆங்கில எழுத்துக்கள் மூலம் குறிப்பிடுவர். பெண்களில் இரு X நிறப்புரிகளும் (அதாவது XX), ஆண்களில் ஒரு X உம் ஒரு Y உம் சேர்ந்து XY என்ற நிறப்புரி சோடியும் காணப்படுகின்றன.

அசாதாரண நிலைகளில் XYY, XXY, XXX, XXXX, XXXXX, XXYY போன்ற பல இணைவுகள் காணப்படும். இவை மரபியல் சீர்குலைவுகளாகக் கண்டறியப்படுகின்றன.

மரபியல்

மேற்கோள்கள்

mk:Одредување на пол
வாழை இலை

வாழை இலை என்பது வாழை மரத்தின் இலையாகும். இது உணவு பரிமாறும் தட்டாகவும், அலங்காரப் பொருளாகவும், படையல் விரிப்பாகவும் மற்றும் சமையலிலும் பயன்படுகிறது. இந்து மற்றும் புத்த சமய பழக்கங்களில் அலங்காரப்பொருளாக பண்டிகைகளில் பயன்படுத்தப்படுகிறது. இந்தியா, இந்தோனேசியா போன்ற நாடுகளில் உணவு கொள்ளும் தட்டாக பயன்படுகிறது.

சமையல்

வாழை இலையின் நீர் உறியாதன்மையாலும், வசதியாகயிருப்பதாலும் தென்னிந்தியா, பிலிப்பீன்சு, கம்போடியா உணவு வகைகள் பெரும்பாலும் இவ்விலையிலேயே பரிமாறப்படுகிறது. தமிழ் நாடு, கேரளம், ஆந்திரப் பிரதேசம் மற்றும் கர்நாடகம் பகுதிகளில் முக்கிய விழாக்காலங்களில் வாழையிலையில் மட்டுமே உணவு பரிமாறப்படுகிறது.
உணவின் மணத்தை அதிகரிக்க வாழை இலை பயன்படுகிறது. பதார்த்தங்களுடன் வேகவைப்பதால் மெல்லிய சுவை கொடுக்கிறது. மேலும் உணவை மடித்துக் கட்டவும் பயன்படுகிறது. இலையில் உள்ள இயற்கை சாறு உணவை பாதுகாத்து சுவையையும் கூட்டுகிறது. தமிழ் நாட்டில் இவ்விலையைக் காயவைத்தும் பயன்படுத்துகின்றனர். வாழைச் சருகு என்ற பெயரில் காய்ந்த இலைகள் உணவுக்கிண்ணங்களாக பயன்படுகின்றன. வியட்நாம், இந்தோனேசியா, மலேசியா, சிங்கப்பூர் உணவு வகைகளிலும் வாழை இலை கொண்டு பொட்டலம் போடப்படுகிறது.

புவேர்ட்டோ ரிக்கோ மற்றும் டொமினிக்கன் குடியரசு நாடுகளில், வாழை இலையும் தோல் தாளும் பேஸ்ட்லஸ்களை (pasteles) உறையிடப் பயன்படுகின்றன. பச்சை வாழைப் பழமும், இறைச்சியும், வாழை இலையுடன் சேர்த்து வேகவைக்கப்பட்டு உணவின் சுவை கூட்டப்படுகிறது.

மெக்சிகோ மற்றும் வஃகாக்காவின்  தமாள் மற்றும் ஆட்டுக் கறி அல்லது பார்பகோ தாக்கோ போன்ற உணவுவகைகள் வாழை இலையுடன் வேகவைக்கப்படுகிறது. ஹவாய் நாட்டினரும் வாழை இலையுடன் சமையல் செய்கின்றனர்.

இதையும் காண்க 
 தையலிலை

மேற்கோள்கள்

இலைகள்
இந்து சமய வழிபாட்டுப் பொருட்கள்
சுவரொட்டி

சுவரொட்டி (Poster) என்பது மதில் அல்லது செங்குத்துச் சுவர்களில் ஒட்டப்படும் விதத்தில் வடிவமைக்கப்படும் அச்சிடப்பட்ட தாள் ஆகும். பொதுவாகச் சுவரொட்டிகள் அச்சுக்கலை, வரைகலைக் கருவிகளால் முழுமையாகவோ பகுதியாகவோ தயாரிக்கப்படும். விளம்பரம் (கலை நிகழ்ச்சி, திரைப்படம் சார்ந்தவை), பரப்புரை (அரசியல்), எதிர்ப்புப் போராட்டம் போன்றவற்றின் தகவற்பரிமாற்றத்திற்கான முக்கியக் கருவியாகச் சுவரொட்டிகள் உள்ளன. சுவரொட்டிகளில் பார்வையாளரின் கவனத்தை ஈர்க்கும் விதமாகத் தகவலும், வடிவமைப்பும் இருக்கும்.

பயன்பாடு 
இந்தியாவில் குறிப்பாக தமிழகத்தில் திரைப்படங்களை விளம்பரப்படுத்துவதற்காக இந்த சுவரொட்டிகள் அதிக அளவில் பயன்படுகின்றன.

வகைகள்
வண்ணங்களை வைத்து இவற்றை ஒற்றை வண்ண (Monotone) சுவரொட்டி, பல்வண்ண சுவரொட்டி எனவும், அச்சிடப்படும் விதத்தின் அடிப்படையில் லித்தோ போஸ்டர் என்றும் வகைப்படுத்தலாம். பயன்பாட்டின் அடிப்படையில் திரைப்பட சுவரொட்டி, அஞ்சலி சுவரொட்டி, நிறுவனங்களின் பொருட்கள் அல்லது சேவைகள் குறித்த விளம்பர சுவரொட்டி என்றும் பிரிக்கலாம்.

மேற்கோள்கள் 

தகவல் வெளிப்படுத்தல்
எரி சுழல் காற்று

மிகப் பெரிய நெருப்பு சுழல் காற்று வடிவை அடைதல் எரி சுழல் காற்று (Fire whirl அல்லது fire tornado) எனப்படும். இது பொதுவாக காட்டுத்தீகளின் போது உருவாகும். அதிக வெப்பத்தின் காரணமாக காற்று மேலெளும்பலாலேயே இவ்வாறு உருவாகிறது. 
1923ல் ஜப்பான் மற்றும் 2012ல் ஹவாய் ஆகிய இடங்களில் எரிசுழல் காற்று உருவாகியுள்ளது.

இயற்கை அழிவுகள்
தீ
காற்று

மேற்கோள்கள்

fr:Tourbillon de poussière#Tourbillon de feu
வானிலையியல்

வானிலையியல் என்பது வளிமண்டலம் தொடர்பான அறிவியல் துறை ஆகும். இத்துறை தொடர்பான ஆய்வுகள் ஆயிரம் ஆண்டுகளுக்கு முற்பட்ட பழமையுடையவை எனினும், 18 ஆம் நூற்றாண்டு வரை குறிப்பிடத்தக்க முன்னேற்றம் எதுவும் ஏற்படவில்லை. 19 ஆம் நூற்றாண்டில் பல நாடுகளையும் தழுவிய கவனிப்பு வலையமைப்புக்கள் உருவானதோடு முக்கியமான முன்னேற்றங்கள் ஏற்பட்டன. 20 ஆம் நூற்றாண்டின் பிற்பகுதியில் கணனித் துறையில் ஏற்பட்ட வளர்ச்சிகளைத் தொடர்ந்து காலநிலை முன்னறிவிப்பில் பெரிய முன்னேற்றங்களைக் காண முடிந்தது.

வானிலையியல் தோற்றப்பாடுகள் என்பன, வானிலை அறிவியலுக்குத் தெளிவைக் கொடுப்பனவும், அந்த அறிவியலால் விளக்கப்படுவதுமான கவனிக்கத்தக்க வானிலை நிகழ்வுகள். இந்த நிகழ்வுகள், வளிமண்டலத்தில் காணப்படும் வெப்பநிலை, வளியமுக்கம், ஈரப்பதன் என்பவற்றாலும், அவற்றின் மாறல் வீதம், அவற்றிடையேயான இடைவினைகள், காலத்தோடு அவை மாறும் விதம் என்பவற்றாலும் கட்டுப்படுத்தப்படுகின்றன.

மேற்கோள்கள் 

வானிலையியல்
மோதிலால் நேரு

மோதிலால் நேரு (6 மே 1861 – 6 பிப்ரவரி 1931) ஒரு இந்தியச் சுதந்திர போராட்ட வீரரும், வழக்கறிஞரும் ஆவார். இவர் இந்திய தேசிய காங்கிரசு கட்சியின் தலைவராக 1919–1920 மற்றும் 1928–1929 என இரண்டு முறை பதவி வகித்துள்ளார். இந்தியாவின் பெரிய அரசியல் குடும்பமான நேரு-காந்தி குடும்பத்தின் முன்னோடியாவார். இவர் முன்னாள் இந்தியப் பிரதமர் ஜவகர்லால் நேருவின் தந்தையும் ஆவார்.

அரசியல்

காஷ்மீர் பண்டித் குடும்பத்தில் பிறந்த மோதிலால் அக்கால ஜெய்ப்பூர் மாநிலத்தில் வசித்துவந்தார். இவரது தாத்தா லெட்சுமிநாராயண், பிரித்தானிய கிழக்கிந்திய நிறுவனத்தின் முகலாயப் பேரரசு நீதிமன்றத்தில் வழக்கறிஞராயிருந்தவர். இவரது தந்தை கங்காதர் நேரு டெல்லியில் காவலராகயிருந்தவர். கேம்பிரிச் பல்கலைக்கழகத்தில் பார் அட் லா என்ற வழக்கறிஞர் பட்டம் பெற்றார்.  மகாத்மா காந்தியின் ஈர்ப்பால் 1918ல் இந்திய தேசிய காங்கிரசுக் கட்சியில் இணைந்தார். பின்னர்  சுயாட்சிக் கட்சியில் இணைந்து பிரித்தானிய அரசுக்கெதிராய் போராடினார். சைமன் குழுவிடம் பேச்சு நடத்த 1928ல் அமைக்கப்பட்ட நேரு குழுவின் தலைவராகயிருந்தவர்.
இவர் ஐரோப்பிய நாகரிகத்தை பின் பற்றினார் .முன்கோபம் உள்ளவர்.இவர் தமது இருபதாவது வயதில் லாகூரில் காஷ்மீரத்துப் பெண்மணியை திருமணம் செய்து கொண்டார் .ஒரு ஆண் மகவைப் பிரசவித்த பின் அந்தப் பெண் இறந்து விட்டாள் .பின் அந்த குழந்தையும் இறந்துவிட்டது .இவரது இரண்டாம் மனைவி துஸ்சூ என்ற பெயருடைய சொரூப ராணியைத் திருமணம் செய்து கொண்டார் .

குடும்பம்
இவரது துணைவியார் பெயர் சொரூப ராணி ஆவார். 1889ல் ஜவகர்லால் நேரு என்ற ஒரு புதல்வரும், 1900ல் பிறந்த விஜயலட்சுமி பண்டிட் மற்றும் 1907ல் பிறந்த கிருட்டிணா அதீசிங் என்ற இரு புதல்விகளும் இவருக்குண்டு.

மேற்கோள்கள் 

நேரு-காந்தி குடும்பம்
இந்திய அரசியல்வாதிகள்
1861 பிறப்புகள்
1931 இறப்புகள்
உத்தரப் பிரதேச அரசியல்வாதிகள்
20 ஆம் நூற்றாண்டு இந்திய வழக்கறிஞர்கள்
உமானந்த தீவு

உமானந்த தீவு (Unamanda Island, உமா = சிவனின் மனைவி, ஆனந்த = மகிழ்ச்சி) இந்தியாவின் வடகிழக்கு மாநிலமான அசாமில் உள்ள குவகாத்தி நகரத்தில் பாயும் பிரம்மபுத்திரா ஆற்றின் நடுவே அமைந்துள்ள சிறிய தீவு ஆகும். ஆங்கிலேயர்கள் அதன் வடிவம் கண்டு மயில் தீவு (Peacock Island) எனப் பெயரிட்டனர்.

சிவன் கோயில்
இந்தத் தீவில் சிவன் கோயில் அமைந்துள்ளது.

வரலாறு
பத்தாம் நூற்றாண்டில் இக்கோயில் அசாம் மன்னர்களால் சீர்திருத்தப்பட்டது. 1665ல் மீண்டும் புதுப்பிக்கப்பட்டது.

மேற்கோள்கள்

இந்தியத் தீவுகள்
அலகுப் பின்னம்

அலகுப் பின்னம் (Unit Fraction) என்பது தொகுதி எண்ணாக ஒன்றையும் பகுதி எண்ணாக நேர் நிறையெண்ணையும் கொண்ட, பின்னமாக எழுதப்பட்ட விகிதமுறு எண்ணாகும். ஓர் அலகுப் பின்னமானது நேர் நிறையெண்ணொன்றின் பெருக்கல் நேர்மாறாக அமையும்.

அலகுப் பின்னங்களுக்கான எடுத்துக்காட்டுகளாக , , ,  போன்றவற்றைக் கூற முடியும்.

தொடக்க எண் கணிதம்
இரண்டு அலகுப் பின்னங்களைப் பெருக்கினால் இன்னொரு அலகுப் பின்னமே கிடைக்கும்.

ஆனால், இரண்டு அலகுப் பின்னங்களைக் கூட்டினாலோ கழித்தாலோ வகுத்தாலோ பொதுவாக அலகுப் பின்னமல்லாத பெறுமானமே கிடைக்கும்.

அலகுப் பின்னங்களின் முடிவுள்ள கூட்டல்
எந்தவொரு நேர் விகிதமுறு எண்ணையும் அலகுப் பின்னங்களின் கூட்டுத்தொகையாகப் பல்வேறு வழிகளில் எழுத முடியும். எடுத்துக்காட்டாக,

அடுத்துள்ள பின்னங்கள்
இரண்டு பின்னங்களுக்கிடையிலான வேறுபாடு ஓர் அலகுப் பின்னத்திற்குச் சமனாக இருப்பின் அவ்விரு பின்னங்களும் அடுத்துள்ள பின்னங்கள் என அழைக்கப்படும்.

மேற்கோள்கள்

பின்னங்கள்
அடிப்படை எண்கணிதம்
ஆற்றல் தணிக்கை

ஆற்றல் தணிக்கை (Energy Audit) என்பது ஆற்றலை சரிபார்த்து, கண்காணித்து மற்றும் உபயோகிக்கும் முறையை பகுப்பாய்ந்து ஆற்றல் நுகர்வை குறைக்க
ஒரு செயல் திட்டத்துடன் கூடிய ஆற்றல் திறன் மேம்படுத்துவதற்கான பரிந்துரைகள் கொண்ட தொழில்நுட்ப அறிக்கையை சமர்ப்பித்தலை உள்ளடக்கியது.

மேற்படிப்பிற்கு  
 Wulfinghoff, Donald. (2000). Energy Efficiency Manual. Energy Institute Press. 
 Clark, William. (1998) Retrofitting for energy conservation. Mc Graw Hill. 
 Thumann, Albert. (1998). Handbook of Energy Audits. Edit. The Fairmont Press. 
 Krarti, M. (2000). Energy audit of building systems: an engineering approach. CRC Press.

வெளி இணைப்புகள்
 Energy Star: Home Energy Audits
 US Department of Energy: Energy Efficiency

மேற்கோள்கள்

ஆற்றல்
விமல் (நடிகர்)

விமல் (பிறப்பு: 25 செப்டம்பர், 1979) தமிழ்த் திரைப் படங்களில் நடிக்கும் ஒரு இந்திய திரைப்பட நடிகர் ஆவர். விஜய் நடித்துள்ள கில்லி மற்றும் குருவி மற்றும் அஜித் குமாரின் கிரீடத்திலும் நடித்தார். தொடர்ந்து இயக்குநர் பாண்டிராஜ் இயக்கிய பசங்க திரைப்பட விமர்சன ரீதியாக பாராட்டப்பட்டர். பின்னர், இவர் பல குறைந்த நிதிநிலை (budget) தயாரிப்பில் உருவாகும் படங்களில் முன்னணி கதாபாத்திரங்களில் நடித்துள்ளார்.

ஆரம்பகால வாழ்க்கை மற்றும் தொழில்
விமல் தமிழ்நாட்டின், மணப்பாறை அருகில் உள்ள பண்ணங்கொம்பு என்னும் கிராமத்தில்  நரசிம்மன் நாயுடுவின் மகனாக  பிறந்தார். பின்பு இவர் சென்னைக்கு இடம் பெயர்ந்தார். இவர் தனது படிப்பை நிறுத்திவிட்டு, நடனம் கற்பதற்கு சென்னையில் உள்ள கூத்துப்பட்டறை என்னும் நாடகக் குழுவில் சேர்ந்தார். இதைத் தொடர்ந்து இவர் முன்னணி நடிகர்களான அஜித் குமார், விஜய், நடித்த கில்லி (2004), கிரீடம் (2007), மற்றும் குருவி (2008) ஆகிய திரைப்படங்களில் இவர் நடித்தார். ஆனால் இவற்றில் இவர் புகழ்பெறவில்லை என்றாலும், இவர் இதைத்தொடர்ந்து சசிகுமார் தயாரித்து, பாண்டிராஜ் இயக்கிய பசங்க படத்தின் மூலம் கதாநாயகனாக அறிமுகமானார். இத் திரைப்படத்தில் இவருடைய கதாப்பாத்திரத்தின் பெயர் மீனாட்சி சுந்தரம் ஆகும். இப்படத்தில் இவர் கைபேசியில்  என்று இவர் பேசிய வசனம் மிகவும் பிரபலம் ஆனது. இதைத் தொடர்ந்து களவாணி படமும் மிகப் பெரிய வெற்றியைத் தேடித்தந்தது. இதன் பின் தொடர்ச்சியாக தூங்கா நகரம், எத்தன், மற்றும் வாகை சூட வா படங்களில் நடித்தார். வாகை சூட வா திரைப்படத்தின் கதைக்களம் 1960-ம் ஆண்டு கிராமத்தில் நடப்பதாக அமைக்கப்பட்டுள்ளது. மேலும் இத்திரைப்படம் நார்வே சினிமா திரைப்பட விழாவில் சிறந்த தமிழ்த் திரைப்படம், சிறந்த நடனமைப்பாளர், சிறந்த இயக்குநர், என ஏழு விருதுகளையும் சிறந்த தமிழ்த் திரைப்படத்துக்கான தேசிய விருதினையும் வென்றுள்ளது. மற்றும் விமல் தற்போது அவரது அடுத்த படம் இஷ்டம், இவர் முதல் முறையாக ஒரு நகர்ப்புற பாத்திரம் ஏற்றுள்ளார்.. இத்திரைப்படம் தெலுங்கில் வெற்றியான ஏமந்தி ஈ வேலாவின், ஒரு மறுகலப்பு (ரீ -மிக்ஸ்). மேலும் இவர் ஒரு நாகரீகமான மட்டையாளராக சென்னை சூப்பர் ஸ்டார் இந்திய கிரிக்கெட் லீக் விளம்பரத்தில் தோன்றினார்.

தனிப்பட்ட வாழ்க்கை
விமல் அவரது பால்ய நண்பரும் உறவினருமான அட்சயா என்ற பிரியதர்சினியை காதலித்து வந்தார். பின்பு தன் காதலை உறவினர்களிடம் கூறினார். அதற்கு அட்சயாவின் பெற்றோர்கள் அந்த காதலை ஏற்றுக் கொள்ளவில்லை என்பதால், இருவரும் வீட்டை விட்டு ஓடிப்போய் திருமணம் செய்ய முடிவு செய்தனர். அதன் பிறகு
டிசம்பர் 12, 2010 அன்று, கும்பகோணத்தில் உள்ள சுவாமிமலை முருகன் கோவிலில், ஒரு எளிய முறையில் விமல்-பிரியதர்சினி திருமணம் நடைபெற்றது. இந்த தம்பதிக்கு ஒரு மகன் உள்ளார் மற்றும் விமல் நாயுடு சமுதாயத்தை சேர்ந்தவர்.

திரைப்படங்கள்

மேற்கோள்கள்

வெளி இணைப்புகள் 

தமிழ்த் திரைப்பட நடிகர்கள்
திருச்சி மாவட்ட நபர்கள்
வாழும் நபர்கள்
1981 பிறப்புகள்
1979 பிறப்புகள்
அம்புலி ஆறு

அம்புலி ஆறு  (Amballur) திருச்சி மாவட்டம், புதுக்கோட்டை மாவட்டம், தஞ்சாவூர் மாவட்டம் ஆகிய பகுதிகளில் ஓடும் ஒரு சிற்றாறாகும். அக்னி ஆற்றுப் படுகையில் ஓடும் இந்த ஆறு, தஞ்சாவூர் மாவட்டம் சேதுபாவாசத்திரம் அருகே அம்புலியாறு அம்மன்சத்திரம் என்ற இடத்தில் வங்கக் கடலில் கலக்கிறது. பூனைக்குட்டியாறு மற்றும் மருதங்குடியாறு ஆகியவை இதன் துணையாறுகளாகும். இந்தாற்றின் குறுக்கே அடைக்களதேவன் அணைக்கட்டுள்ளது.
அம்புலி ஆறு திருச்சிராப்பள்ளி காவேரி அற்றில் இருந்து பிரியும் ஒரு சிற்றாறு ஆகும்.இந்த ஆறு புதுக்கோட்டை, ஆலங்குடி, பள்ளத்திவிடுதி, ஆலங்காடு, சூரன்விடுதி, கொத்தமங்கலம், சேந்தன்குடி, நகரம் முதலிய இடங்களில் "அம்புலி ஆறு" எனவும் அழைக்கப்பட்டு வருகின்றது.இது நகரம்-சேந்தன்குடி இடையே உள்ள களுங்கடி மதுரைவீரன் கோவில் குலத்தில் முடிவடைகிறது.மற்றொன்று நகரம், கீரமங்கலம், ஆவணம், மேற்பணைக்காடு, பேராவூரணி, பைங்கால், வழியாக தஞ்சை காவேரியை அடைகின்றது.

புதுக்கோட்டை தென்கிழக்கு மாவட்டத்தின் முக்கிய ஆறுகள்:

 அம்புலி ஆறு (ஆலங்குடி, கொத்தமங்கலம்).
 வில்லுளி ஆறு (குலமங்கலம்,பனங்குளம்)

மேற்கோள்கள்

புதுக்கோட்டை மாவட்ட ஆறுகள்
திருச்சிராப்பள்ளி மாவட்ட ஆறுகள்
தஞ்சாவூர் மாவட்ட ஆறுகள்
அமெரிகோ வெஸ்புச்சி

அமெரிகோ வெஸ்புச்சி (Amerigo Vespucci) ஒரு இத்தாலியக் கடலோடி ஆவார். இவரே கொலம்பசுக்குப் பின்னர் அமெரிக்கக் கண்டத்துக்குச் சென்றவர். இவரது பெயரில் இருந்தே "அமெரிக்கா" என்ற பதம் உருவானது. இவர் 1454 ஆம் ஆண்டு இத்தாலியின் புளோரன்சில் பிறந்தார்.

மேற்கோள்கள்

நாடுகாண் பயணிகள்
இத்தாலியர்
1454 பிறப்புகள்
1512 இறப்புகள்
மலேரியாவால் இறந்தவர்கள்
மைன்றீ

மைன்றீ லிமிட்டெடு (ஒலிப்பு மைன்ட்ரீ லிமிட்டெட், முன்பு மைன்றீ கன்சல்டிங் லிமிட்டெடு () என்பது ஒரு நடுத்தர அளவான அனைத்துலகத் தகவல் தொழில்நுட்பம் சார்ந்த ஆலோசனை வழங்குதலுக்கும் செயல்படுத்துதலுக்குமான நிறுவனம் ஆகும். இது இரண்டு பிரிவுகளை செயல்படுத்துகிறது: 1. தயாரிப்பு பொறியியல் சேவைகள் 2. தகவல் தொழில்நுட்ப சேவைகள்.

தொடக்கம் 

1999ல் கேம்ப்ரிட்சு டெக்னாலச்சி பார்ட்னர்சு, இலுசென்ட்டு டெக்னாலச்சீசு மற்றும் விப்ரோ ஆகிய நிறுவனங்களில் பணியாற்றிய 10 தகவல் தொழில்நுட்ப வல்லுனர்களால் தொடங்கப்பட்டது. இது தற்போது வாரன், நியூ செர்சி மற்றும் பெங்களூர், இந்தியா ஆகிய இடங்களில் இரட்டை தலைமையகங்களைக் கொண்டுள்ளது. இது இந்தியாவில் மூன்று மேம்பாட்டு மையங்களையும் ஆசியா, ஐரோப்பா மற்றும் ஐக்கிய அமெரிக்கா ஆகிய இடங்களில் 15 அலுவலகங்களையும் கொண்டுள்ளது.

சிறப்பு 
மைன்றீ ஆனது இந்திய தகவல் தொழில்நுட்ப நிறுவனங்களில் 18வது இடத்திலும், மொத்தமாக 445வது இடத்திலும் பார்ச்சூன் இந்தியா 500 -இன் 2011ஆம் ஆண்டு பட்டியலில் பட்டியலிடப்பட்டுள்ளது.

குறிப்பிடத்தக்க திட்டம் 
2010–11 நிதியாண்டில் இந்நிறுவனம், இந்திய அரசின் ஆதர் எனப்படும் பொது அடையாள அட்டைத் திட்டத்திற்கு (UID) மென்பொருள் உருவாக்கம், பராமரிப்பு, ஆதரவு சேவைகள் ஆகியவற்றை வழங்குதலை திட்டமிட்டு பணிபுரிந்து வருகிறது.

மேற்கோள்கள் 

நிப்டி 50 நிறுவனங்கள்
இந்தியத் தகவல் தொழில்நுட்ப நிறுவனங்கள்
ஆற்றங்கரையில் அமைந்துள்ள இந்திய நகரங்கள்

ஆற்றங்கரையில் உள்ள இந்திய நகரங்களின் பட்டியல்:

மேற்கோள்கள்

இந்திய ஆறுகள்
இந்திய ஊர்களும் நகரங்களும்
கேட்புலத்தொகுதி

கேட்புலத்தொகுதி (auditory system) கேட்டல் என்னும் ஒலியை உணர்வதற்கான உணர்வுத் தொகுதி ஆகும். இதற்குரிய புலனாக செவி விளங்குகிறது.

செவியின் அமைப்பு

புறச்செவி  
செவிக் குழாயினைச் சுற்றி அமைந்துள்ள குருத்தெலும்பு மடிப்புக்கள்  புறச்செவி ஆகும். இவை காது மடல் எனப்படுகின்றன.

நடுச்செவி  
ஒலி அலைகள் செவிக் குழாயின் ஊடாக செவிப்பறையில் அறைகின்றன.   சம்மட்டியுருவெலும்பு, பட்டடையுருவெலும்பு, அங்கவடி எலும்பு என்ற மூன்று சங்கிலி போன்ற எலும்புகள் இந்த ஒலி அலைகளை உயரழுத்த அதிர்வுகளாக மாற்றுகின்றன. இவை பின்னர் காக்ளியா எனப்படும் நத்தை எலும்பில் நரம்புத் தூண்டல்களாக மாற்றப்படுகின்றன.

உட்செவி  
உட்செவியின் பெரும்பங்காக நத்தை எலும்பு உள்ளது.

நத்தை எலும்பு 
நத்தை எலும்பு அல்லது உட்செவிச் சுருள் மூன்று பகுதிகளால் ஆனது. இதில் நீர்மம் நிரப்பப்பட்டுள்ளது.  இங்குதான் ஒலி அலைகள் மின் சமிக்ஞைகளாக  நரம்பணுக்களில் மாற்றப்படுகின்றன.

மைய கேட்புணர்வுத் தொகுதி

வெளி இணைப்புகள் 
 Promenade 'round the cochlea 
 Washington University Neuroscience Tutorial - Auditory system 

உணர்வுத் தொகுதி
இரா. சீனிவாசன்

தோழர் இரா சீனிவாசன் (R Srinivasan, இறப்பு: மே 5, 2012, அகவை 61) மக்கள் கலை இலக்கியக் கழகத்தின் பொருளாளராக பணியாற்றினார்.

அரசியல் வாழ்க்கை
70களின் பிற்பகுதியிலிருந்தே அவர் நக்சல்பாரி புரட்சிகர அரசியலின் ஆதரவாளராக இருந்து, பின்னர் மக்கள் கலை இலக்கியக் கழகத்தின் தன்னை இணைத்துக் கொண்டார். கட்சி நடவடிக்கைகளிலும், புரட்சிகர அரசியலின் மீதும் கொண்ட ஈடுபாட்டின் காரணமாக, அரசுப் பணியிலிருந்து விருப்ப ஓய்வில் 1991ம் ஆண்டு விடுபட்டு,  20 ஆண்டுகளுக்கும் மேலாக முழுமையாக பொதுப் பணிகளில் ஈடுபட்டு வந்தார். மகஇக மாநிலப் பொருளாளராகப் பணியாற்றியது மட்டுமின்றி, பல்வேறு போராட்டங்களிலும் முன்னணிப்பாத்திரம் ஆற்றி, பல முறை சிறை சென்றிருக்கிறார்.

போராட்டங்கள்
ஈழப் போரில் இலங்கைக்குத் துணை நின்ற இந்திய அரசை எதிர்த்த போராட்டம் - 2009
சேத்துப்பட்டு பகுதி மக்கள் பிரச்சனைகளுக்கான போராட்டங்கள்
சிதம்பரம் கோயில் பிரச்சனை
சேத்துப்பட்டு பகுதி ரவுடிகள், கள்ளச்சாராய வியாபாரிகளுக்கு எதிரான போராட்டம்
காடம்பாறை நீர்த்தேக்க கட்டுமானப் பணி முறைகேடுகளுக்கு எதிரான போராட்டம்
முல்லைப் பெரியாறு அணை பாதுகாப்பு போராட்டம்

பொறுப்புகள்
மாநிலப் பொருளாளர் - மக்கள் கலை இலக்கியக் கழகம்
வெளியீட்டாளர் - புதிய கலாச்சாரம் மாத இதழ்

புற்றுநோய்
2011ம் ஆண்டு சனவரி மாதம் அவரை கணையப் புற்றுநோய் தாக்கியிருப்பது தெரிய வந்தது. கிட்டத்தட்ட ஒன்றேகால் ஆண்டுக்குப் பிறகு சிகிச்சை பலனளிக்காமல் உயிரிழந்தார். கடும் வலியால் வேதனைப்படும் நிலையிலும் கலக்கமோ அச்சமோ சிறிதுமின்றி அமைப்பு நிகழ்ச்சிகள், போராட்டங்கள் பற்றிக் கேட்டறிதல், நமது பத்திரிகைகளைப் படித்தல், தன்னை சந்திக்க வருகின்ற தோழர்களுடன் மகிழ்ச்சியுடன் உரையாடுதல் என உறுதியையும் உற்சாகத்தையும் தோழர் வெளிப்படுத்தி வந்தார்.

மேற்கோள்கள் 

 “வெங்காயத்தை உரிக்கும்போது எப்படி அருகில் இருப்பவர்களின் கண்களில் கண்ணீர் வருமோ, அதுபோல உங்களைத் தொட்டாலே ஆளும் வர்க்கம் கண்ணீர் விடச் செய்ய வேண்டும்.” - இளைஞர்களுக்கு
 "உழைக்கும் மக்கள் இருக்கும்போது எந்த ஊரிலும் நாம் அந்நியரில்லை…"

இக்கட்டுரைகளையும் காணவும்
இரா. சீனிவாசன் (மொழியியலாளர்)
சீனிவாசன்

வெளி இணைப்புகள் 
இறப்புச் செய்தி

இந்திய இடதுசாரித் தலைவர்கள்
2012 இறப்புகள்
தமிழ் எழுத்தாளர்கள் பட்டியல்

தமிழ் மொழியில் எழுதும் எழுத்தாளர்கள் இங்கு அகரவரிசையில் பட்டியலிடப்பட்டுள்ளனர்.

 அசோகமித்திரன்
 அம்பை
 அ. முத்துலிங்கம்
 (அ.மு.சம்பந்தம் நாட்டார்)

 ஆண்டாள் பிரியதர்ஷினி
 ஜோ டி குரூஸ்
 அரவிந்தன் நீலகண்டன்
 ஆதவன்
 இந்திரா சௌந்தர்ராஜன்
 இந்திரா பார்த்தசாரதி
 இ. தியாகலிங்கம்
 எஸ். ராமகிருஷ்ணன்
 நா. சொக்கன்
 க. பூரணச்சந்திரன்
 சா. கந்தசாமி
 கல்கி
 கி. ராஜநாராயணன்
ராஜம் கிருஷ்ணன் 
 கழனியூரன்
 கவிப்பித்தன்
 சாரு நிவேதிதா
 சிவசங்கரி
 சுந்தர ராமசாமி
 சுபா
 சுஜாதா (எழுத்தாளர்)
சோ. தர்மன்
 தமிழ்மகன்
 தாமரைக்கண்ணன்
 தாமரை (கவிஞர்)
 தி. ஜானகிராமன்
 தேவன்
 நாஞ்சில் நாடன்
 பிரபஞ்சன்
 பாலகுமாரன்
 பெருமாள் முருகன்
 பா. ராகவன்
 ரமணி சந்திரன்
 ரா. கி. ரங்கராஜன்
 ராஜேஷ் குமார்
 ருத்ர. துளசிதாஸ்
 லட்சுமி (எழுத்தாளர்)
 லஷ்மி சரவணகுமார்
 ஜெயகாந்தன்
 ஜெயமோகன்
 பாவண்ணன்
 செந்தலை ந. கவுதமன்
ச. தமிழ்ச்செல்வன்
 பா. வெங்கடேசன்
 குமரி ஆதவன்
 பொன்னீலன்
 நீல பத்மநாபன்
 தோப்பில் முகமது மீரான்
 ஹெச். ஜி. ரசூல்
 குமாரசெல்வா
 மலர்வதி
 மீரான் மைதீன்
 குறும்பனை  பெர்லின்
 வரீதையா
 என். டி. ராஜ்குமார்
 லட்சுமி மணிவண்ணன்
சிவகுமார் முத்தய்யா
 வெ.இறையன்பு
என்.வைத்தியநாதன் 
அமிர்தம் சூர்யா
எஸ்.வி.ராஜதுரை

மேற்கோள்கள் 

இந்திய எழுத்தாளர்கள் பட்டியல்கள்
இந்திய எழுத்தாளர்கள் பட்டியல்

இந்தியாவிலுள்ள அல்லது இந்தியாவைச் சேர்ந்த எழுத்தாளர்கள் பட்டியல்
 தர்மானந்த தாமோதர் கோசாம்பி
 அடல் பிகாரி வாச்பாய்
 அருந்ததி ராய்
 ஆர். கே. நாராயண்
 இந்திரா பார்த்தசாரதி
 இரவீந்திரநாத் தாகூர்
 எம். டி. வாசுதேவன் நாயர்
 எஸ். ராமகிருஷ்ணன்
 கண்ணதாசன்
 கபில்தேவ்
 க. பூரணச்சந்திரன்
 கல்கி (எழுத்தாளர்)
 கி. ராஜநாராயணன்
 கி. வா. ஜகந்நாதன்
 கிரண் தேசாய்
 குவேம்பு
 ச. வெ. இராமன்
 சக்ரவர்த்தி இராசகோபாலாச்சாரி
 சசி தரூர்
 சல்மான் ருஷ்டி
 சாண்டில்யன்
 சாரு நிவேதிதா
 சு. வெங்கடேசன்
 சுகுமார் அழிக்கோடு 
 சுதா மூர்த்தி
 சுஜாதா (எழுத்தாளர்)
 சேத்தன் பகத்
 தாமரைக்கண்ணன்
 தி. க. சிவசங்கரன்
 திரு. வி. கலியாணசுந்தரனார்
 நாஞ்சில் நாடன்
 பிரேம்சந்த்
 புதுமைப்பித்தன்
 மதன்
 ரஸ்கின் பாண்ட்
 ராகுல் சாங்கிருத்யாயன்
 ராம் பிரசாத் பிசுமில்
 ராஜேஷ் குமார்
 வி. வி. கிரி
 விஜய் சிங்
 ஜகதீஷ் சந்திர போஸ்
 ஜும்ப்பா லாஹிரி
 ஜெயகாந்தன்
 ஜெயமோகன்
 ஹால்தர் நாக்
 பொன்னீலன்
 சுந்தர ராமசாமி
 நீல பத்மநாபன்
 தோப்பில் முகமது மீரான்
 குமரி ஆதவன்
 பாலச்சந்திரன் சுள்ளிக்காடு
 ரமேஷன் நாயர்

இவற்றையும் பார்க்க
 சாகித்ய அகாதமி விருது பெற்ற தமிழ் எழுத்தாளர்கள்
 தமிழ்ப் பெண் எழுத்தாளர்கள்

 
இந்திய எழுத்தாளர்கள் பட்டியல்கள்
காஜல் அகர்வால்

காஜல் அகர்வால் (Kajal  Aggarwal, பிறப்பு: 19 சூன், 1985) ஓர் இந்தியத் திரைப்பட நடிகை ஆவார். ஹோ கயா நாவில் 2004ஆம் ஆண்டு நடிகையாக அறிமுகமானார். பின்னர், 2007ஆம் ஆண்டு இலட்சுமி கல்யாணம் என்ற திரைப்படத்தின் மூலமாகத் தெலுங்குத் திரைத்துறையில் அறிமுகமானார். அதன்பிறகு 2008ஆம் ஆண்டு இவர் நடித்த பழனி என்ற திரைப்படம் தமிழில் வெளியானது. அதுவரையில் இவர் நடித்த திரைப்படங்கள் சரியாக ஓடாத நிலையில், 2009ஆம் ஆண்டு இவர் நடித்த மகதீரா மிகப்பெரிய வசூல் சாதனை புரிந்தது. இவருக்கு அத்திரைப்படத்திற்காக பிலிம்பேர் விருது பரிந்துரை செய்யப்பட்டது. அதன்பிறகு இவர் நடிப்பில் வெளிவந்த தாலிங்கு (2010), பிருந்தாவனம் (2010), மிட்டர். பெருபெட்டு (2011), பிசினசு மேன் (2012), சில்லா போன்ற திரைப்படங்களும் வெற்றிபெற தற்போது, தமிழ், தெலுங்கு மொழிகளில் முன்னணி நட்சத்திரமாகத் திகழ்கிறார்.

இளமைக் கால வாழ்க்கை 
 மும்பையில் சுமன் அகர்வால், வினய் அகர்வால் தம்பதியினருக்கு மகளாகப் பிறந்தார். இவருடைய தங்கை நிஷா அகர்வால், தெலுங்கு, தமிழ்த் திரைப்பட நடிகை ஆவார். இவர் தன்னுடைய கல்வியை மும்பையிலேயே முடித்த பிறகு, விளம்பரங்களில் நடிக்க ஆரம்பித்தார்.

திரை வாழ்க்கை

ஆரம்ப காலம் 
இவர் ஆரம்பகாலத்தில் நடித்த கியூன்...! ஹோ கயா நா, ஐஷ்வர்யா ராயின் தோழியாக நடித்த அப்பாத்திரம் பெரியதாக பேசப்படவில்லை. பின்னர் 2007-ம் ஆண்டு லக்‌ஷ்மி கல்யாணம் திரைப்படத்தின் மூலமாக தெலுங்கு திரைத்துறையில் முக்கிய கதாமாந்திராக அறிமுகமானார். இதுவும் வெற்றிபெற தவறியது. ஆண்டின் இறுதியில் கிருஷ்ண வம்சி இயக்கத்தில் ச்சந்தமாமா திரைப்படத்தில் நடித்தார். இது அவருடைய வளர்ச்சிக்கு பெரிதும் உதவிபுரிந்தது.

அதன்பிறகு 2008-ம் ஆண்டு பேரரசு இயக்கத்தில் பரத்துடன் இவர் நடித்த பழனி திரைப்படம் தமிழில் வெளியானது. பின்னர் வெங்கட் பிரபுவின் இயக்கத்தில் சிறு வேடத்தில் சரோஜா திரைப்படத்திலும் பிறகு பாரதிராஜாவின், பொம்மலாட்டம் திரைப்படத்தில் நடித்தார். ஆயினும் மிகவும் தாமதமாக வெளியான இத்திரைப்படமும் எடுபடவில்லை.

புகழின் உச்சத்தில் (2009 – தற்போது வரையிலும்) 
2009-ம் ஆண்டு இவர் நான்கு திரைப்படத்தில் நடித்தார். அதுவரையில் இவர் நடித்த சரியாக ஓடாத நிலையில், எஸ். எஸ். ராஜமவுலி இயக்கத்தில் இளவரசியாக இவர் நடித்த மஹதீரா மிகப்பெரிய அளவில் வெற்றிபெற்றது. இவருக்கும் பாராட்டுகள் குவிந்தன., இவருக்கு அத்திரைப்படத்தில் சிறப்பாக நடித்ததற்காக பிலிம்பேர் விருது பரிந்துரை செய்யப்பட்டது. அதன்பிறகு இவர் நடிப்பில் வெளிவந்த டார்லிங்க் (2010), பிருந்தாவனம் (2010), மிஸ்டர். பெர்பெக்ட் (2011), பிஸ்னஸ் மேன் (2012) என அனைத்துத் திரைப்படங்களும் வெற்றிபெற தற்போது, தமிழ், தெலுங்கு என்று அனைத்து மொழிகளிலும் முன்னணி நட்சத்திரமாக திகழ்கிறார்.

தற்போது, சூர்யாவுடன், மாற்றான் திரைப்படத்திலும் ஏ. ஆர். முருகதாஸ் இயக்கத்தில் விஜய்யுடன் துப்பாக்கி'' திரைப்படத்திலும் நடித்து வருகிறார். தெலுங்கில், மகேஷ் பாபுவுடன் இணைந்து சுகுமாரின் பெயரிடப்படாத திரைப்படமொன்றிலும் நடித்து வருகிறார்.

திரைப்படங்கள்

மேற்கோள்கள்

வெளி இணைப்புகள் 
 
 Kajal Aggarwal Fan Website 

தமிழ்த் திரைப்பட நடிகைகள்
1985 பிறப்புகள்
தெலுங்குத் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
இந்தியச் சிறுமான்

இந்தியச் சிறுமான் அல்லது சிங்காரா மான் (Chinkara) என்பது தெற்காசியாவில் காணப்படும் ஒரு சிறுமான் இன இரலை மான். இது இந்தியா, வங்கதேசம் ஆகிய நாடுகளிலும் பாக்கித்தான், ஈரான் நாடுகளின் சில பகுதிகளிலும் உள்ள புல்வெளிகளிலும் பாலைநிலங்களிலும் வாழ்கின்றன. இது இராசதாதனின் மாநில விலங்காகும்.

இம்மான் 65 செ. மீ. உயரமும் 23 கிலோ கிராம் எடையும் கொண்டிருக்கும். கோடையில் இதன் தோல் சிவந்த நிறத்திலும் மயிர் பளபளப்பாகவும் இருக்கும். வாடையில் வெள்ளையான வயிறும் கழுத்தில் உள்ள மயிரும் தனியாகத் தெரியும் வகையில் இருக்கும். இதன் கொம்புகள் 39 செ.மீ நீளம் வரை வளரும்.

கூச்ச குணமுடைய இவ்விலங்கு மனிதர்கள் வாழுமிடங்களைத் தவிர்க்கும். இந்தியச் சிறுமான் தனக்குத் தேவையான நீர்ச்சத்தைச் செடிகளில் இருந்தும் பனியில் இருந்தும் பெற்றுக்கொள்ளும் திறன் கொண்டுள்ளதால் இதனால் நீரில்லாமல் நீண்ட நேரம் தாக்குப்பிடிக்க முடியும். பெரும்பாலும் இவை தனியாகவே காணப்பட்டாலும் சில சமயங்களில் நான்கு வரையிலான எண்ணிக்கையைக் கொண்ட குழுக்களாகவும் காணப்படும்.

சிறுத்தைகள், செந்நாய்கள் போன்றவை இவற்றை இரையாகக் கொள்கின்றன. ஆசியச் சிறுத்தையின் முதன்மை இரையாகவும் இந்தியச் சிறுமான் இருக்கிறது.

மேலும் இவ்விலங்கு மற்ற தாவர உண்ணிகளான நீலான், காட்டு ஆடு, காட்டுப் பன்றி போன்றவற்றுடன் தன் வாழிடத்தைப் பகிர்ந்து கொள்கிறது.

மேற்கோள்கள்

இந்தியப் பாலூட்டிகள்
மான்கள்
தார்ப்பாலைவன உயிரினங்கள்
மு. இராசேசு

மு. இராசேசு (M. Rajesh, பிறப்பு: நாகர்கோவில்) ஒரு தமிழ்த் திரைப்பட இயக்குநர், திரைக்கதையாசிரியர், தன்னுடைய முழு நீள நகைச்சுவைத் திரைப்படங்களுக்காக அறியப்பட்டவர். இவருடைய முதல் திரைப்படமான சிவா மனசுல சக்தி 2009ஆம் ஆண்டு வெளியானது, அதனைத் தொடர்ந்து 2010ஆம் ஆண்டு பாஸ் என்கிற பாஸ்கரன் வெளியானது. இவ்விரண்டு திரைப்படங்களும் மக்கள் மத்தியில் பெரும் வரவேற்பை பெற்றதைத் தொடர்ந்து பெரிய இயக்குநராக உயர்ந்தார்.

குறிப்பிடத்தக்க தகவகல்கள் 
 இவருடைய முதல் திரைப்படமான  சிவா மனசுல சக்தியில், இரண்டாவது திரைப்படத்தின் கதாநாயகனான ஆர்யா (திரைப்படம்: பாஸ் என்கிற பாஸ்கரன்), சிறப்புத் தோற்றத்தில் நடித்தார்.
 இவருடைய இரண்டாவது  திரைப்படமான, பாஸ் என்கிற பாஸ்கரனில் முதல் திரைப்படத்தின் கதாநாயகனான ஜீவா (திரைப்படம்: சிவா மனசுல சக்தி), சிறப்புத் தோற்றத்தில் நடித்தார்.
 இவருடைய மூன்றாவது  திரைப்படமான  ஒரு கல் ஒரு கண்ணாடியில், இரண்டாவது திரைப்படத்தின் கதாநாயகனான ஆர்யா (திரைப்படம்: பாஸ் என்கிற பாஸ்கரன்), மறுபடியும் சிறப்புத் தோற்றத்தில் நடித்தார்.
 இவருடைய அனைத்து திரைப்படங்களிலும், சந்தானம் நகைச்சுவைத் தோற்றத்தில் நடித்துள்ளார்.

திரை வாழ்க்கை

குறிப்புகள்

வெளி இணைப்புகள் 
 

வாழும் நபர்கள்
தமிழ்த் திரைப்பட இயக்குநர்கள்
கன்னியாகுமரி மாவட்ட நபர்கள்
1985 பிறப்புகள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
சீயகங்கன்

அமராபரணன் சீயகங்கன் (இயற் பெயர் : திருவேகம்பமுடையான்) எனபவர் கங்கர் பரம்பரையில் வந்த ஓர் அரசன். சங்க காலக் கங்கன் வழியில் வந்த மேலைக் கங்கர் மரபினர் ஆவார். இவர் மூன்றாம் குலோத்துங்க சோழனுக்கு அடங்கிய சிற்றரசனாக இருந்தார். இவரது தலைநகரம் அக்காலத்தில் குவளாலபுரம் என்று அழைகபட்ட தற்கால கோலார் நகரமாகும். கங்கர் சமண மதத்தினர். சீயகங்கன் நன்னூல் என்னும் இலக்கண நூல் தோன்றக் காரணமாக இருந்தவன். நன்னூல் இயற்றிய ஆசிரியர் பவணந்தி முனிவரையும், இந்தப் பவணந்தியார் காலத்திலேயே நன்னூலுக்கு உரை எழுதிய மயிலைநாதரையும் பேணிப் பாதுகாத்தவன்.

இவனது மெய்க்கீர்த்தி இவனை அமராபரணன், ஸ்ரீமத் குவளாலபுர பரமேசுரன்  கங்க குலோற்பவன், சூரநாயகன் என்றெல்லாம் பாராட்டுகிறது. இவனுக்குத் திருவேகம்பமுடையான் என்னும் பெயரும் உண்டு எனத் தெரிவிக்கிறது.  

சீயகங்கன் மதுராந்தகப் பொத்தம்பிச் சோழனின் மைத்துனன். (மனைவியின் உடன்பிறப்பு).

குடும்பம் 
அமராபரணன் சீயகங்கனின் மனைவியின் பெயர் அரிய பிள்ளை ஆகும். சீயகங்கனுக்கு  அருங்குன்றைப் பிள்ளையாரான செயகங்கன் (சீயகங்கன்) என்ற மகனும், வடவாயில் செல்வியாரான சந்திரகுல மாதேவியார் என்ற மகளும் இருந்தனர்.

கருவிநூல்
 நன்னூல் மூலமும் மயிலைநாதர் உரையும், டாக்டர் உ. வே. சாமிநாதையர் குறிப்புரையுடன் அவரது மகன் கலியாண சுந்தரையர் பதிப்பு, 1946 டி. ஏ. கோபிநாதையர் 'செந்தமிழ்' இதழ் நான்காம் தொகுதி மேற்கோள்.
மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

அடிக்குறிப்புகள்

வெளியிணைப்பு
சீயகங்கன் பற்றிய கொங்கு மண்டலச் சதகப் பாடல்

மேலைக் கங்கர்கள் மரபு
பெருக்கல் நேர்மாறு

கணிதத்தில் ஒரு எண் x  -ன் பெருக்கல் நேர்மாறு  அல்லது (multiplicative inverse) தலைகீழி (reciprocal) என்பது x உடன் பெருக்கப்படும்போது கிடைக்கும் பெருக்கற்பலன் 1 என வருமாறு உள்ள ஒரு எண். x -ன் பெருக்கல் தலைகீழியின் குறியீடு: 1/x அல்லது x−1. விகிதமுறு எண் a/b -ன் பெருக்கல் தலைகீழி b/a.ஒரு மெய்யெண்ணின் பெருக்கல் தலைகீழி காண 1 -ஐ அந்த எண்ணால் வகுக்க வேண்டும்.

எடுத்துக்காட்டாக: 
5 -ன் பெருக்கல் தலைகீழி 1/5 அல்லது  0.2 (தசம வடிவில்). 
0.25 -ன் பெருக்கல் தலைகீழி 1/0.25 அல்லது 4 (முழு எண் வடிவில்)

x -ஐ 1/x -உடன் இணைக்கும் தலைகீழிச் சார்பு  f(x) தனக்குத்தானே நேர்மாறாக அமையும் சார்புகளுக்கு ஒரு எளிய எடுத்துக்காட்டு.

கிட்டத்தட்ட, என்சைக்ளோபீடியா பிரிட்டானிக்கா (Encyclopædia Britannica) (1797) புத்தகத்தின் மூன்றாவது பதிப்பின் காலத்திலிருந்து reciprocal என்ற வார்த்தை பெருக்கற்பலன் 1 ஆக உள்ள இரு எண்களைக் குறிக்கப் பயன்பட்டு வந்திருக்க வேண்டும். யூக்ளிடின் எலிமெண்ட்ஸ் புத்தகத்தின் 1570 -ம் ஆண்டு மொழிபெயர்ப்பில் வடிவவியலில்ஒன்றுக்கொன்று எதிர்விகிதசமனில் அமையும் இரு கணியங்களைக் குறிப்பதற்கு reciprocall எனப் பயன்படுத்தப்பட்டுள்ளது.

எடுத்துக்காட்டுகளும் மாற்று எடுத்துக்காட்டுகளும்

மெய்யெண்களில் பூச்சியத்திற்குப் பெருக்கல் தலைகீழி கிடையாது. ஏனென்றால் பூச்சியத்துடன் சேர்த்துப் பெருக்கப்படும்போது 1 கிடைக்கக்கூடிய மெய்யெண்கள் எதுவுமே இல்லை.

பூச்சியத்தைத் தவிர்த்து, 
ஒவ்வொரு கலப்பெண்ணின் தலைகீழியும் ஒரு கலப்பெண் 
ஒவ்வொரு மெய்யெண்ணின் தலைகீழியும் ஒரு மெய்யெண் 
ஒவ்வொரு விகிதமுறு எண்ணின் தலைகீழியும் ஒரு விகிதமுறு எண்

கூட்டல் நேர்மாறும் பெருக்கல் நேர்மாறும் ஒரே எண்ணாகவுடையவை கலப்பெண்ணின் புனை அலகுகள் ± மட்டுமே.
 -ன் கூட்டல் நேர்மாறு:  −() = −  
 -ன் பெருக்கல் நேர்மாறு: 1/ = −, 
− -ன் கூட்டல் நேர்மாறு:  −(−)=  
− -ன் பெருக்கல் நேர்மாறு: 1/− =,

ஒரு சதுர அணியின் அணிக்கோவைக்கு கெழுவளையத்தில் நேர்மாறு இருந்தால், இருந்தால் மட்டுமே அந்த அணிக்கு நேர்மாறு இருக்கும்.

முக்கோணவியல் சார்புகளுக்கு தலைகீழிகள் உள்ளன.
 சைனின் தலைகீழி கோசீக்கெண்ட்
 கோசைனின் தலைகீழி சீக்கெண்ட்
 டேன்ஜெண்ட்டின் தலைகீழி கோடேன்ஜெண்ட்

ஒரு சார்பு ƒ -ன் பெருக்கல் நேர்மாறு அல்லது தலைகீழி 1/ƒ  
சார்புகளின் சேர்ப்புச் செயலைப் பொறுத்த, நேர்மாறுச் சார்பு ƒ−1.    (ƒ−1 = ƒ o ƒ−1 = id.)

இவை இரண்டும் ஒன்றல்ல. இரண்டும் வெவ்வேறானவை என்பதைத் தெளிவாக அறிந்திருத்தல் அவசியம்.   
நேரியல் கோப்புகளில் மட்டுமே இவ்விரண்டு கருத்துகளும் நெருங்கிய தொடர்புடையன. மற்ற சார்புகளைப் பொறுத்தவரையில் இவை இரண்டும் அறவே வெவ்வேறானவை.

மேற்கோள்கள்

உசாத்துணை
Maximally Periodic Reciprocals, Matthews R.A.J. Bulletin of the Institute of Mathematics and its Applications vol 28 pp 147–148 1992

பெருக்கல்
நுண்புல இயற்கணிதம்
அடிப்படை இயற்கணிதம்
அச்சங்குன்றம்

அச்சங்குன்றம் (Achankuttam) தமிழ்நாட்டின் தென்காசி மாவட்டத்தில் உள்ள  வீரகேரளம் புதூர் வட்டத்தில் அமைந்துள்ள  ஆலங்குளம் ஊராட்சி ஒன்றியத்தில் உள்ள ஒரு கிராமம் ஆகும்.

அமைவிடம் 
இந்த ஊரானது திருநெல்வேலியிலிருந்து 40 கிலோமீட்டர் தொலைவிலும், ஆலங்குளத்தில் இருந்து 8 கிலோமீட்டர் தொலைவிலும்,  மாநிலத் தலைநகரான சென்னையில் இருந்து  639 கிலோமீட்டர் தொலைவிலும் உள்ளது.

மக்கள் வகைபாடு 
இந்த கிராமத்தில் 1047 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 4072 ஆகும். இதில் பெண்களின் எண்ணிக்கை 2015 (49.5 % ) என்றும், ஆண்களின் எண்ணிக்கை 2057 என்றும் உள்ளது. கல்வியறிவு பெற்றவர்கள் விகிதம் 72.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

தொழில்கள்
இக்கிராமத்தினர் பல்வேறு வகையான தொழில்களை செய்து வருகின்றார்கள். வேளாண்மையை முக்கிய தொழிலாகவும், கட்டிடம் கட்டுதல், வியாபார வர்த்தக விற்பனை மற்றும் மர வேலைப்பாடுகள் செய்தல் போன்ற பிற தொழில்களையும் செய்கின்றனர். இங்கு உற்பத்தி செய்யப்படும் வேளாண் பொருள்களும் பிற பொருள்களும் அருகிலுள்ள நகரப் பகுதிகளான சுரண்டை, ஆலங்குளம், தென்காசி, புளியங்குடி, சங்கரன்கோவில், திருநெல்வேலி ஆகிய பகுதிகளுக்கு கொண்டு செல்லப்படுகின்றன.

கோயில்கள் 
இந்த ஊரில் முத்தாரம்மன் கோவில், காளியம்மன் கோவில், மாட சுவாமி கோவில், கருப்பசுவாமி கோவில் பல்வேறு கோவில்கள் அமைந்துள்ளன.

மேற்கோள்கள்

தென்காசி மாவட்டத்திலுள்ள கிராமங்கள்
த. ஸ்டாலின் குணசேகரன்

த. ஸ்டாலின் குணசேகரன் எழுத்தாளர். ஈரோடு மாவட்டத்தைச் சேர்ந்த வழக்குரைஞர், மேடைப் பேச்சாளர் ஆவார். ஈரோடு மக்கள் சிந்தனைப் பேரவைத் தலைவர் “விடுதலை வேள்வியில் தமிழகம்” என்கிற ஆய்வு நூலைத் தொகுத்ததன் பலனாகச் சுதந்திரப் போராட்டத்தின் வரலாற்றுப்பதிவுகளைப் பதியச் செய்தவர். பொதுவுடமை, தேசிய உணர்வு, ஆகிய சிந்தனைகளால் ஈர்க்கப்பட்டு, அவற்றின் வழி வந்தவர். இவர் 2005 முதல் ஈரோடு நகரில் புத்தகத் திருவிழா நடத்தி வருகிறார்.

இளமை 
பள்ளி மாணவனாக இருந்தபோது, “பாரதி இளைஞர் மன்றம்” என்கிற இளைஞர் அமைப்பைத் தோற்றுவித்தார். இந்த அமைப்பு வெள்ளி விழாக் கண்டுள்ளது. இவர் பகத்சிங் இளைஞர் மன்றம், இளைஞர் எழுச்சி இயக்கம், மக்கள் சிந்தனைப் பேரவை போன்ற பொது இளைஞர் அமைப்புகளையும் நிறுவி இவற்றின் வாயிலாக இந்திய இளைஞர்களுக்குத் தேசப்பற்றை ஏற்படுத்த பல்வேறு பணிகள் செய்து வருகிறார்.

1980 ஆம் ஆண்டில் சிக்கய நாயக்கர் கல்லூரி மாணவர் பேரவைத் தலைவராகத் தேர்வு செய்யப்பட்டு, அதே ஆண்டில் பெரியார் மாவட்டத்தின் அனைத்துக் கல்லூரி மாணவர் பேரவைத் தலைவராகவும் தேர்வு செய்யப்பட்டார். 1985 ஆம் ஆண்டில், சோவியத் நாட்டின் தலைநகராகிய மாஸ்கோவில் நடைபெற்ற அகில உலக மாணவ இளைஞர் மாநாட்டில் இந்தியாவின் பிரதிநிதிகளில் ஒருவராகத் தேர்வு செய்யப்பட்டுக் கலந்து கொண்டார். அனைத்திந்திய மாணவர் பெருமன்றத்தின் மாநிலத் தலைவராகவும், பல ஆண்டுகள் பணிபுரிந்துள்ளார்.

எழுத்தாளர் 
“ஜீவா முழக்கம்” இதழில், பொன்விழா மலரைத் தயாரிக்கும் பொறுப்பு ஸ்டாலின் குணசேகரனுக்குத் தரப்பட்டது. அதற்காக இந்தியா முழுவதும் பயணம் செய்து ஆய்வுகள் மேற்கொண்ட போதுதான் இந்திய சுதந்திரப் போராட்ட வரலாற்றில் தமிழகத்தின் பங்கு பற்றி போதிய அளவு தெரிவிக்கப்படவில்லை என்பது தெரியவந்தது. எனவே வரலாற்று ஆய்வாளர்கள், நிபுணர்கள், தேதியச் சிந்தனை மிக்க தலைவர்கள், தியாகிகள் என்று பலரையும் கண்டு அவர்கள் தந்த தகவல்களை வெவ்வேறு அறிஞர்களைக் கொண்டு கட்டுரையாக்கி “விடுதலை வேள்வியில் தமிழகம்” என்ற நூலை வெளியிட்டார்.

படைப்புகள் 
 தேசவிடுதலையும் தியாகச் சுடர்களும் (தொகுப்பு நூல்)
 வரலாற்றுப் பாதையில்.... – தொகுதி 1, 2
 விடுதலை வேள்வியில் தமிழகம் - பாகம் 1, 2 (தொகுப்பு நூல்)

உசாத்துணை 
 http://www.tamilauthors.com/writers/india/Stalin%20Gunasekaran.html
 http://www.thannambikkai.net/2002/02/01/2078/

தமிழக எழுத்தாளர்கள்
இந்திய வழக்கறிஞர்கள்
ஈரோடு மாவட்ட நபர்கள்
சுசேதா கிருபளானி

சுசேதா கிருபளானி (Sucheta Kriplani) (, ) (சூன் 25, 1908 - டிசம்பர் 1, 1974) இந்தியா உத்தரப்பிரதேச மாநில முதல் பெண் முதலமைச்சராகப் பதவி வகித்த பெருமை உடையவர்.

ஹரியானாவில் இருந்த வங்காளக் குடும்பத்தில் பிறந்தவர் சுசேதா. இவரது தந்தையான எஸ். என். மஜீம்தார் மருத்துவரும் விடுதலைப் போராட்டத்தில் ஈடுபட்டவரும் ஆவார்.

காந்தியடிகளின் வழியைப் பின்பற்றிய சுசேதா வெள்ளையனே வெளியேறு இயக்கத்தில் பங்கேற்றார். இந்தியப் பிரிவினைக் கலவரத்தின் போது காந்தியடிகள் மேற்கொண்ட நவகாளி யாத்திரையில் சுசேதாவும் கலந்து கொண்டார்.

1947 ஆகஸ்டு 15 அன்று அரசியலமைப்பு அவையின் அமர்வில் வந்தே மாதரம் பாடலை இவர் பாடினார்.

1908 பிறப்புகள்
1974 இறப்புகள்
இந்திய விடுதலைப் போராட்ட வீரர்கள்
உத்தரப் பிரதேச முதலமைச்சர்கள்
இந்தியப் பெண் முதலமைச்சர்கள்
இந்திய விடுதலைப் போராட்ட வீராங்கனைகள்
1ஆவது மக்களவை உறுப்பினர்கள்
2ஆவது மக்களவை உறுப்பினர்கள்
4வது மக்களவை உறுப்பினர்கள்
காந்தியவாதிகள்
இருபதாம் நூற்றாண்டு இந்திய அரசியல்வாதிகள்
கோண்டா மாவட்ட நபர்கள்
அரியான அரசியலில் பெண்கள்
சாத்தையாறு

சாத்தையாறு சிறுமலை பகுதியில் தோன்றி வைகையில் கலக்கும் ஓரு துணையாறு ஆகும். 819 ச.கி.மீ ஆற்றுப்படுகையும், 42.7989 ச.கி.மீ(4279.69 ஹெக்டர்) பாசப்பகுதியும் கொண்டுள்ளது.

சாத்தையாறு அணை

சிறுமலை, வகுத்துமலை, காட்டுநாயக்கன்ஓடை உள்பட பல இடங்களிலிருந்து வரும் நீர் அலங்காநல்லூர் அருகே சாத்தையாறு அணைக்கு வருகிறது. அணையின் கொள்ளளவு 29 அடி. நீர்ப்பிடிப்பு பகுதிகள் 450 எக்டேர் ஆகும். அணை நீர் மூலம் எர்ரம்பட்டி, சின்னணம்பட்டி, கோவில்பட்டி, ஆதனூர் (கட்டிக்காரன் கண்மாய், குறவன்குளம்), கோணப்பட்டி உட்பட 11 கண்மாய்கள் பாசன வசதி பெறுகின்றன. பொதுப்பணித்துறை சார்பில் அணை பராமரிக்கப்படுகிறது. அணையின் உபரி நீர் மாட்டுத்தாவணி சம்பக்குளம் கால்வாய் வந்து வண்டியூர் கண்மாய் வந்து அதன் பின்னர் வைகை ஆற்றுடன் கலக்கிறது.

மேற்கோள்கள்

வைகை-துணை ஆறுகள், தமிழ் இணையக்கழகம்

மதுரை மாவட்ட ஆறுகள்
வைகை ஆற்றின் துணை ஆறுகள்
யங் ஏசியா தொலைக்காட்சி

யங் ஏசியா தொலைக்காட்சி அல்லது யாடீவி இலங்கையின் முதலாவது பொதுவான ஒளிபரப்பு சேவையாக 1995ஆம் ஆண்டு ஆரம்பிக்கப்பட்டது.  பிரதானமாக ஆவணப்படங்களை தயாரிக்கும் யங் ஏசியா தொலைக்காட்சி(YATV) சமூக, அரசியல் மற்றும் அபிவிருத்தி சம்பந்தமான பல தொடர் ஆவணப்படங்கள், குறுந்திரைப்படங்கள் மற்றும் கலந்துரையாடல் காட்சிகளை தயாரித்துள்ளது. தொடர்ந்தும் இது இவ்வாறே செயற்பட்டு வருகின்றது.

இலங்கைத் தொலைக்காட்சி நிறுவனங்கள்
மங்கன் மாவட்டம்

மங்கன் மாவட்டம் முன்பு வடக்கு சிக்கிம் மாவட்டம் இந்தியாவின் சிக்கிம் மாநிலத்தில் உள்ள ஒரு மாவட்டம். இதன் தலைநகரம் மங்கன். இம்மாவட்டம் முழுவதும் மலைப்பகுதியில் உள்ளதால் மக்கள் தொகை குறைவு. இம்மாவட்டம் இந்தியாவில் உள்ள 640 மாவட்டங்களில் மக்கள் தொகை குறைவானவற்றுள் ஏழாவதாக உள்ளது. பரப்பளவைப் பொறுத்தவரை வடக்கு சிக்கிம் சிக்கிமின் மிகப்பெரிய மாவட்டமாகும்.

புவியியல்
சிக்கிம் மாநிலத்தில் உள்ள நான்கு மாவட்டங்களில் இதுவே மிகப்பெரியதாகும். இம் மாவட்டம் அடர்த்தியான காடுகள் நிறைந்த செங்குத்தான மலைப் பகுதிகளைக்கொண்டுள்ளது. செங்குத்தான மலைப்பகுதிகள் நிறைந்திருப்பதால் இங்கு நிலச்சரிவுகள் அடிக்கடி நிகழ்கின்றன. மலை உச்சிகளில் உள்ள பனி உருகுவதாலும் மழையினால் ஏற்படும் மண் அரிப்பின் காரணமாகவும் நிலச்சரிவுகள் ஏற்படுகின்றன.

தேசிய பாதுகாக்கப் பட்ட பகுதி
கஞ்சன்சங்கா தேசிய பூங்கா

பொருளாதாரம்
உலக அளவில் ஏலக்காய் உற்பத்தியில் மங்கன் முதலிடம் வகிக்கிறது. மங்கன் உலகின் ஏலக்காய் தலைநகரம் என்றும் அறியப்படுகிறது. இதன் நில அமைப்பும் மழை அளவும் பல்வேறு வகை ஏலக்காய் விளைவதற்கு சாதகமாய் அமைந்துள்ளது. இங்கு பல மின்னுற்பத்தி நிலையங்கள் நிறுவப்பட்டிருப்பதால் இங்கு மின்வெட்டு என்பதே இல்லை. செங்குத்தான மலைப்பகுதிகளும் பல்வேறு ஏரிகளும் புனல் மின்திட்டங்களை நிறுவ வசதியாக உள்ளன.

சுற்றுலா
சீன நாட்டின் எல்லைக்கு அருகில் அமைந்திருப்பதால் இம்மாவட்டத்தின் பல பகுதிகளைச் சுற்றிப்பார்க்க அரசாங்க அனுமதி பெறவேண்டும். இருந்தாலும் இப்பகுதியின் இயற்கை அழகை ரசிக்க மக்கள் வந்து குவிகின்றனர்.

போக்குவரத்து 
அடிக்கடி ஏற்படும் நிலச்சரிவுகளின் காரணமாக சாலைகள் மோசமான நிலையில் உள்ளன.

மேலும் பார்க்க
 குருதோங்மார் ஏரி

சிக்கிம் மாவட்டங்கள்
மங்கன் (நகரம்)

மங்கன் என்பது இந்தியாவின் சிக்கிம் மாநிலத்தில் உள்ள ஒரு நகரம். இது வடக்கு சிக்கிம் மாவட்டத்தின் தலைநகரமாகும். இது மாவட்டத்தின் தெற்குப் பகுதியில் உள்ளது. சுற்றுலாவே இந்நகரத்தின் முக்கியமான பொருளாதார மூலமாக உள்ளது.

மேற்கோள்கள்

சிக்கிம் மாநிலத்திலுள்ள ஊர்களும் நகரங்களும்
சுங்தாங்

சுங்தாங் என்பது இந்தியாவின் சிக்கிம் மாநிலத்தில் உள்ள ஒரு நகரம். இது வடக்கு சிக்கிம் மாவட்டத்தில் உள்ளது. இந்நகரம் தீட்தா ஆற்றின் துணையாறுகளான லேச்சன், லாச்சுங் சு ஆகியன இணையும் இடத்தில் அமைந்துள்ளது. இது சிக்கிம் மாநலத் தலைநகரான கேங்டாக்கில் இருந்து 95 கிலோமீட்டர் தொலைவில் உள்ளது. மேலும் இங்கு இந்தியத் தரைப்படையின் தளம் ஒன்றும் உள்ளது.

மக்கள்
இவ்வூரின் பெரும்பான்மையான மக்கள் இலெப்ச்சா இனத்தவர் ஆவர். இவர்கள் புத்த மதத்தையோ கிறித்துவத்தையோ பின்பற்றுகின்றனர். இவ்வூர் பல விதமான விலங்குகளையும் செடிகளையும் கொண்டு உயிரினப் பல்வகைமை நிறைந்துள்ளது. 2001-ஆம் ஆண்டுக் கணக்கெடுப்பின் படி இவ்வூரின் மக்கட்தொகை 3,766 பேர் ஆவர். மக்களடர்த்தி ஒரு எக்டேருக்கு சராசரியாக மூன்று பேர் ஆகும்.

மேற்கோள்கள்

சிக்கிம் மாநிலத்திலுள்ள ஊர்களும் நகரங்களும்
வரதராஜன் முதலியார்

வரதராஜன் முனிசுவாமி முதலியார் அல்லது வரதா பாய் (1926–1988) என்றழைக்கப்படுமிவர், வேலூர் மாவட்டம் சத்துவாச்சாரியைப் பூர்வீகமாகக் கொண்டு  தூத்துக்குடியில் பிரித்தானிய கப்பல் கழகத்தில் பணி செய்து வந்த குடும்பத்தில் பிறந்து மும்பையில் தாதாவாக திகழ்ந்தவராவார். 1970-களில் மிகப்பிரபலமான மாஃபியா கும்பலில் இருந்த ஹாஜி மஸ்தானுக்கும் நிகழுலகத்திற்கும் இணைப்புப் பாலமாக விளங்கினார்.

தொழில் 
1960-களில் மும்பை தொடருந்து நிலையத்தில் சுமைதூக்குக் கூலியாக தன்னுடைய ஆரம்ப காலத்தில் வேலை செய்தார். பின்னர், போதை பொருட்கள் கடத்தல் தொழிலும், மக்தா என்னும் சூதாட்டத்திலும் ஈடுபட்டார். இவ்வாறு படிப்படியாக வளர்ந்த வரதராஜன் பின்னர் கூலிக்கு கொலை செய்தல், கொள்ளை மற்றும் கடத்தல் என அனைத்திலும் ஈடுபட்டதின் விளைவாக 1980-களில் மிகப்பெரிய தாதாவாக உருவானார். இவர் 1980-களில், கட்டப் பஞ்சாயத்திலும் ஈடுபட்டார். கரீம் லாலா-விற்கு பிறகு மிகப்பெரிய சமூகவிரோதியாக விளங்கினார். அச்சமயத்தில், கரீம் லாலா, வரதராஜன் மற்றும் ஹாஜி மஸ்தான் ஆகிய மூவரும் மும்பையில் தாதாவாக திகழ்ந்தனர்.

ஆன்மீகம் 

மாதூங்கா மற்றும் தாராவி பகுதிகளில் அதிகமான ஆதிக்கம் செலுத்தி வந்தார் வரதராஜன். இவர் மாதூங்கா பகுதியில் உள்ள கணபதி கோயிலில், கிருபானந்த வாரியார் சுவாமிகள் முலம்  விநாயக சதூர்த்தி விழாவை   நடத்தி வந்தார்.

மரணம் 

1980-களின் பிற்பாதியில் மும்பையில் அதிகப்படியான பஞ்சாலைகள் மூடப்பட்ட பிறகு இவருடைய செல்வாக்கும் குறையத்தொடங்கியது. 1980-களின் இறுதியில், இவர் சென்னைக்குத் திரும்ப வந்தார். 1988-ம் ஆண்டு தன்னுடைய 62-ஆம் அகவையில் சென்னையில் மாரடைப்பால் காலமானார்.

திரைப்படங்களில் 
1987-ம் ஆண்டு, மணி ரத்னம் இயக்கத்தில் வெளியான நாயகன் திரைப்படத்தில், வரதராஜனின் வாழ்க்கையை அடிப்படையாகக் கொண்டு இருந்தது.  கமல் ஹாசன் அக்கதாப்பாத்திரத்தில் நடித்திருந்தார்.

தயவான் என்ற பெயரில் வினோத் கண்ணா நடிப்பில் இந்தியிலும் இப்படம் 21 அக்டோபர், 1988 அன்று வெளியானது.

தொலைக்காட்சி ஒன்றில் பேட்டியளித்த, அமிதாப் பச்சன் அவருடைய அக்னீபாத் திரைப்படத்திலுள்ள வசனங்கள் வரதராஜ முதலியார் பயன்படுத்தியதில் இருந்து எடுக்கப்பட்டது என்று கூறினார்.

மேலும் பார்க்க 
 கூகிள் புத்தகங்களில் வரதராஜ முதலியார்

குறிப்புகள் 

1926 பிறப்புகள்
1988 இறப்புகள்
இந்தியக் குற்றவாளிகள்